Case ID: 1031236
Sentence 4: Buradan məlum olmuşdur ki, “Yerli İcra Hakimiyyətləri haqqında” Əsasnamənin 2.6, 2.7 və 6.8-ci bəndlərini rəhbər tutularaq Bakı Şəhər İcra Hakimiyyətinin Aparat rəhbərinin qanunvericiliyə əsasən imza səlahiyyəti olmadan imzaladığı 360 saylı xx.xx.2018-ci il tarixli sərəncamı və bu sərəncamın icrası istiqamətində aparılmış sənədləşmə işləri ləğv edilmişdir.Hesab olunur ki, “Bakı Şəhər İcra Hakimiyyətiinin bir sıra Sərəncamlarının ləğv edilməsi haqqında” xx.xx.2019-cu il tarixli 02 saylı sərancamı onlara aid hissədə tam olaraq qanunsuz olduğundan və onların hüquqlarını kobud şəkildə pozduğundan ləğv edilməlidir.İlk olaraq 360 saylı xx.xx.2018-ci il tarixli sərəncam qanuvericiliyə əsasən yekun sərəncam sayılır və Bakı Şəhər İcra Hakimiyyəti Başçısının 15 saylı xx.xx.2016-cı il tarixli ilkin sərəncam üzrə MMC-nin üzərinə qoyulmuş vəzifələrin yerinə yetirilməsini təsdiq edir və bu sərəncam yekun sərəncam olduğundan, bütün sənədləşmələr bu sərəncam qəbul edilənədək həll edilir və bu sərəncam əsasında hər hansı bir sənədləşmə aparılmır.Buna əsasəndə 360 saylı xx.xx.2018-ci il tarixli sərəncamın ləğv edilməsi ilə bağlı hər hansı sənəd ləğv edilə bilməz.“Bakı Şəhər İcra Hakimiyyətinin bir sıra Sərəncamlarının ləğv edilməsi haqqında” xx.xx.2019-cu il tarixli 02 saylı sərəncamında 360 saylı xx.xx.2018-ci il tarixli sərəncamın ləğv edilməsi kimi əsas “Yerli İcra Hakimiyyətləri haqqında” Əsasnamənin 2.6, 2.7 və 6.8ci bəndləri götürülmüşdür və Aparat rəhbərinin imza etmək səlahiyyətinin olmadığı qənaətinə gəlinmişdir.